22/11/2012 | Administración LocalMunicipal
Carral
Aprobación definitiva de modificación da ordenanza fiscal reguladora do imposto sobre vehículos de tracción mecánica do Concello de Carral

Na sesión ordinaria do Pleno do Concello de Carral realizada o 25 de setembro de 2012 adoptáronse, entre outros, os seguintes acordos: “1.- Aprobar de xeito provisorio a modificación da ordenanza fiscal nº 3 reguladora do Imposto sobre vehículos de tracción mecánica, dándolle ao seu artigo 2 a nova redacción proposta pola Alcaldía.2.-Expoñer o acordo provisorio de modificación da ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia da Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.-Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4.- O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicarase no Boletín Oficial da Provincia da Coruña, e non entrará en vigor até que se realice tal publicación.”. Logo de someter os devanditos acordos a exposición pública mediante anuncio publicado no taboleiro de edictos do Concello de Carral, previo anuncio no BOP da Coruña nº 190, do 4 de outubro de 2012, durante o prazo de trinta días hábiles establecido ao efecto, entre os días 4 de outubro e 10 de novembro de 2012, de acordo co informe emitido o 14 de novembro de 2012 pola encargada do rexistro xeral do Concello, segundo o cal non foi presentada no rexistro xeral do Concello de Carral reclamación ningunha no devandito prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 337/2012 o 14 de novembro de 2012 polo que resolveu 1.-Entender elevado a definitivo o devandito acordo plenario provisorio de aprobación da modificación da ordenanza fiscal nº 3 reguladora do Imposto sobre vehículos de tracción mecánica Concello de Carral, por non terse presentado reclamación algunha a aquel durante o prazo establecido ao efecto, en aplicación do artigo 17.3 TRLRFL. Deste xeito, o artigo nº 2 da ordenanza fiscal quedará redactado do seguinte xeito: As cotas fixadas no apartado 1 do artigo 95 do TRLRFL serán incrementadas mediante a aplicación sobre as mesmas dos coeficientes seguintes, segundo a clase de vehículo e os tramos establecidos para cada clase.” 2.- Dispoñer o inserimento no Boletín Oficial da Provincia da Coruña do acordo definitivo a que se refire o apartado anterior, incluindo o provisorio elevado automáticamente a tal categoría, e o texto íntegro da modificación da ordenanza fiscal, con indicación que contra os mesmos non cabe outro recurso que o contencioso-administrativo, que se poderá interpoñer, a partires de tal publicación na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a devandita publicación. (17.4 TRLRFL) Carral, 14 de novembro de 2012 O ALCALDE José Luís Fernández Mouriño